|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Prijatie návrhu zákona bude mať pozitívny vplyv na organizmy, najmä na exempláre vybraných ohrozených druhov živočíchov, ktorým v dôsledku nelegálneho obchodovania s nimi hrozí vo voľnej prírode vyhubenie.  Predkladaný materiál zavádza zákaz držby a odovzdania do držby inej osobe na území SR vybraných druhov živočíchov, najmä za účelom regulácie súkromných a komerčných chovov veľkých mačkovitých šeliem, medveďov a primátov. Eliminovanie odchovu nových exemplárov týchto skupín živočíchov a ich prevážania na územie Slovenskej republiky z iných členských štátov EÚ bude mať pozitívny vplyv na zníženie možnosti ich prenikania do nelegálneho obchodu, ktorý je jednou z príčin, prečo týmto živočíchom vo voľnej prírode hrozí vyhubenie. Pozitívny vplyv v tomto ohľade bude mať aj povinnosť viesť fotodokumentáciu neživého exemplára kože a dermoplastického preparátu vybraných druhov živočíchov, ktorá zabezpečí možnosť identifikácie a stotožnenia neživého exemplára a eliminuje možnosť že iné nelegálne nadobudnuté exempláre budú vydávané za exempláre pre ktoré bolo vydané povolenie alebo potvrdenie preukazujúce ich legálny pôvod alebo spôsob nadobudnutia. |
| **5.2 Bude mať predkladaný materiál vplyv na chránené územia a ak áno, aký?** |
| Predkladaný materiál nebude mať vplyv na chránené územia. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Predpokladá sa pozitívny vplyv predkladanej úpravy na elimináciu cezhraničného pohybu exemplárov vybraných ohrozených druhov živočíchov, ktorý umožňuje prenikanie odchovávaných exemplárov do nelegálneho obchodu. Doplnením povinnosti viesť fotodokumentáciu neživých exemplárov vybraných druhov živočíchov sa zvýši možnosť odhalenia nelegálneho obchodovania a nakladania s nimi medzi jednotlivými členskými štátmi EÚ. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Predkladaný materiál má výlučne pozitívny vplyv na životné prostredie. |